
Број: 723-02/26
Датум: 11.09.2026. године
КОНКУРС ЗА УПИС СТУДЕНАТА У ПРВУ ГОДИНУ ПРВОГ ЦИКЛУСА СТУДИЈА У АКАДЕМСКОЈ 2026/2027. ГОДИНИ – ТРЕЋИ РОК
Сагласно Одлуци Владе Републике Српске, Факултету пословне економије Бијељина Универзитета у Источном Сарајеву у академској 2026/2027. години одобрен је упис укупно 106 студента првог циклуса студија, од чега 100 редовних студената чије се студије финансирају из буџета, 5 самофинансирајућих студената и 1 студент страни држављанин.

Након другог уписног рока остала су још 23 слободна мјеста на буџету, 5 слободних мјеста на самофинансирању и 1 слободно мјесто за упис студената страног држављанина.
КОНКУРСНИ РОКОВИ – ПРВИ ЦИКЛУС СТУДИЈА – ТРЕЋИ УПИСНИ РОК:
1. Пријављивање кандидата почиње 21.09.2026. а завршава 25.09.2026. године. Пријава кандидата може се извршити и електронским путем (https://estudent.ues.rs.ba/), у периоду од 21.09.2026. године до 26.09.2026. године. Кандидати који пријаву реализују електронским путем дужни су оригиналну конкурсну документацију доставити приликом уписа.
2. Полагање пријемног испита је 28.09.2026. године са почетком у 9,00 часова.
3. Објављивање резултата конкурса је до 28.09.2026. године до 14,00 часова.
4. Упис примљених кандидата ће се вршити 29.09.2026. и 30.09.2026. године.
ПОТРЕБНА ДОКУМЕНТАЦИЈА ПРИЛИКОМ ПРИЈАВЕ НА КОНКУРС

Приликом пријаве за упис у прву годину првог циклуса студија, кандидати су дужни приложити сљедећа документа:
1. Извод из матичне књиге рођених; 
2. Увјерење о држављанству које није старије од 6 мјесеци; 
3. Оригинална свједочанства о завршеним разредима средњег образовања и оригиналну диплому о положеном матурском, то јест завршном испиту (или овјерена копија уколико кандидати конкуришу на два или више студијских програма, али су приликом уписа дужни доставити оригинале);
4. Доказ о уплати накнаде за полагање пријемног испита (60,00 КМ). Инструкцију за уплату кандидати ће добити у студентској служби Факултета, а иста се може наћи и на сајту Факултета.
ВАЖНА НАПОМЕНА

Кандидати су обавезни да на полагање пријемног испита понесу лична документа (личну карту или пасош).

ОСТАЛЕ ОДРЕДБЕ

Редослијед кандидата за упис на студијски програм прве године првог циклуса студија утврђује се на основу: општег успјеха постигнутог у средњем образовању (успјех из свих предмета и разреда четворогодишње средње школе) и  резултата постигнутих на пријемном. Број бодова остварен на основу општег успјеха добија се тако да се просјечна оцјена из свих предмета четворогодишње средње школе множи са бројем 10 (десет). На пријемном испиту или испиту за провјеру склоности и способности кандидат може остварити од 0 (нула) до 50 (педесет) бодова. По оба мјерила могуће је остварити највише 100 (стотину) бодова. 
Пријемни испит састоји се од питања из области Пословне економије, која обухватају градиво из средње школе. Од укупно 180 понуђених питања, доступних на web-сајту Факултета, на пријемном испиту ће се наћи 20 питања, одабраних случајним избором на дан полагања.
Ранг листа објављује се на огласној табли и web страници Факултета пословне економије Бијељина. Кандидат је остварио право на упис уколико се на ранг листи пласира у оквиру броја утврђеног конкурсом за упис. Уколико се кандидат налази на ранг листи до броја који је конкурсом утврђен за упис, остварио је право на упис и дужан је приликом уписа приложити љекарско увјерење  које ће, поред налаза општег здравственог стања, укључивати и налаз психолога. У случају истог укупног броја бодова два или више кандидата, предност има кандидат са већим бројем бодова остварених на пријемном испиту. 
Кандидат који је остварио право на упис, а у предвиђеном року није извршио упис, губи то право, а умјесто њега право на упис стиче сљедећи квалификовани кандидат на ранг листи. 
Све додатне информације кандидати могу добити у деканату или студентској служби Факултета, на инстаграм или фејзбук страници Факултета, путем чет бота на сајту Факултета, позивом на контакт телефон 055/415-200, или на мејл адреси: studentska@fpe.ues.rs.ba.

